מערות קרלה

ממוזער
מערות קרלה (או קרלי) הן קומפלקס של מערות הודיות בודהיסטיות עתיקות חצובות בסלע הנמצאות בעיירה קארלי שליד לונוואלה, שבמהאראשטרה (הודו). המערות נמצאות במרחק של 10.9 קילומטרים מלונוואלה. מערות נוספות באזור הן מערות בהאג'ה (Bhaja Caves), מערות פאתן הבודהיסטיות (Patan Buddhist Cave), מערות בדסה (Bedse Caves) ומערות נאסיק (Nasik Caves). המערות הוקמו לאורך תקופה ארוכה - מהמאה השנייה לפני הספירה ועד המאה החמישית לספירה. העתיקה שבמערות מתוארכת לשנת 160 לפנה"ס, והתפתחה בסמוך למקום דרך מסחר עתיקה, העוברת מזרחה מהים הערבי אל תוך הדקאן.

הקבוצה של המערות בקרלה היא מהוותיקות והקטנות מבין שלל האתרים הבודהיסטים החצובים בסלע במהאראשטרה, אך היא אחת מן הידועות ביותר בגלל "הצ'איטה הגדולה" (מערה מספר 8) המפורסמת, שהיא מערת הצ'איטיה הגדולה והשמורה ביותר של התקופה, שגם מכילה פסלים רבים שמורים היטב, שרבים מהם בקנה מידה גדול.

סוחרים רבים ושליטי שושלת סאטווהאנה תרמו לבניית המערות האלה. הבודהיסטים, שהפכו מזוהים עם מסחר וייצור באמצעות הקשר המוקדם שלהם עם סוחרים, נטו למקם את המנזרים שלהם בתצורות גאוגרפיות טבעיות בסמוך לצירי סחר מרכזיים כדי לספק בתי מגורים לסוחרים. כיום מתחם המערות הוא אתר מוגן המצוי תחת פיקוח של הסקר הארכאולוגי של הודו.

== אפיון ==
מבחינה היסטורית נקשרו המערות לזרם בבודהיזם המכונה המהאסאחיקה (Mahāsāṃghika). המערות כוללות מנזר בודהיסטי המתוארך למאה השנייה לפני הספירה. מחוץ למנזר הבודהיסטי היו בעבר שני עמודים גדולים (בגובה של 15 מטר כל אחד). כיום נותר רק אחד מן העמודים, ובמקום שבו היה העמוד נבנה מקדש המוקדש לאלה עקברה , שלה סוגדים בעיקר קהילת אגרי וקהילת קולי שממומבאי.

== ארכיטקטורה ==
הדרך למערות קרלה.
מתחם מערות קרלה בנוי במורד גבעה סלעית שבמרחק של כ-60 קילומטרים מפונה, עם חלונות גדולים שנחצבו בסלע כדי להאיר את פנים המערות. המערות בקרלה הן חלק מקבוצה גדולה של מערות דומות שנחפרו בהרי סהאדרי בראשית האלף הראשון לספירה. בקבוצת מערות קרלה יש בסך הכל 16 מערות, כאשר שלוש מהן הן מערות השייכות לבודהיזם המהאיאנה. מרבית המערות הן מערות מסוג "לינאס", כאשר המערה החריגה העיקרית היא מערת הצ'איטיה הגדולה, מערה מספר 8.

=== מערת הצ'איטה הגדולה ===
המערה הראשית, המכונה מערת הצ'איטיה הגדולה, או מערה מספר 8 לפי המספור המקומי, מכילה צ'איטיה (או אולם תפילה) גדולה ומגולפת, כבר משנת 120 לספירה. זוהי מערת הצ'איטה הגדולה ביותר שנחצבה בסלע בהודו, באורך של 45 מטרים ובגובה של 14 מטרים באזורים הגבוהים ביותר שלה. האולם כולל פסלים של בני-אדם, גם של זכרים וגם של נקבות, וכן פסלים של בעלי חיים כגון אריות ופילים.

מערת הצ'איטה הגדולה הזו, שהיא הגדולה שבמערות הצ'איטה שבדרום אסיה, נבנתה על ידי השליט של והוקדשה לו בשנת 120 לספירה.

=== היסטוריה===

הצ'איטה הגדולה, המאה ה-19.
מערת צ'איטה הגדולה של קרלה נבנתה אחרי מספר מערות צ'איטיה נוספות שנבנו במערב הודו תחת חסות מלכותית. מעריכים כי הכרונולוגיה של מערות צ'איטה המוקדמות הללו היא כדלקמן: שלוש מערות בסביבות המאה הראשונה לספירה: ראשית מערה מס' 9 במערות קונדוויטי (Kondivite Caves), אחר כך מערה מס' 12 שבמערות בהאג'ה (Bhaja Caves) ולבסוף מערה מס' 10 במערות אג'אנטה. אחריהן נבנו המערות בסדר הבא: מערה מס' 3 במערות פיטלקורה, מערה מס' 1 במערות קונדנה (Kondana Caves), מערה מס' 9 באג'אנטה (Ajanta), שעל פי עיצוביה המקושטים יותר, נבנתה כמאה מאוחר יותר, ואז מערה מס' 18 שבמערות נאסיק (Nasik Caves), ומערה מס' 7 במערות בדסה (Bedse Caves), ורק לבסוף הגיעו ל"שלמות הסופית" כאשר נבנתה הצ'איטה הגדולה במערות קרלה.

=== מאפיינים===

הצ'איטיה שבקרלה בנויה בהתאם לדפוסי הבניה הרגילים של התקופה, אך הוא גדול באופן יוצא דופן. הצ'איטה גם יוצאת דופן כי הרבה חלקים מקוריים העשויים מעץ נשמרו: המוטות הרוחביות הבולטות, המוטות של הגג, והמטרייה שמעל הסטופה. אולם הצ'איטה עצמו גם היה עשוי עץ, וכיום ניתן להבין כיצד היה בנוי לפי הדוגמאות החצובות בסלע, שבהם היו תוקעים את מוטות העץ והסכך. ברוב הצ'איטות החצובות בסלע בנו גג אבן המחקה את גג העץ שהיה קיים בעבר, כך שנוצר אפקט חזותי של עץ, אך בצ'איטיות אחרות נעשה שימוש בעץ ממש, מסיבות אסתטיות גרידא ולא מסיבות מבניות. ברוב המקרים הללו העץ נרקב עם השנים, למשל בצ'איטיה שבמערה מס' 3, מערות קנהרי (Kanheri Caves). כאן, אף על פי שחלק מן העצים הוחלפו תחת לורד קורזון במאה ה-19, רובם מקוריים.

== קישורים חיצוניים ==

* [http://asi.nic.in/asi_monu_tktd_maha_karlacaves.asp הסקר הארכאולוגי של הודו, "מערות קרלה"]
* [http://www.karlacaves.com מערות קרלה - מערה בודהיסטית עתיקה]
* [https://web.archive.org/web/20100210052002/http://flonnet.com/fl2419/stories/20071005505506600.htm מאמר של Flonnet.com על מערות מערב הודו]
* [https://www.youtube.com/watch?v=lELou4aaEts מערות קנהרי מפוענחות] - YouTube
* [http://indiathatwas.com/inscriptions-in-the-karla-caves-maharashtra/ כתובות במערות קרלה]
* Epigraphia Indica Vol. 7 [https://archive.org/stream/epigraphiaindica014351mbp כתובת מערת קרלה עמ '47f]
* [https://kevinstandagephotography.wordpress.com/2015/04/05/karla-caves/ קווין סטנדאז ', בלוג צילומי נסיעות הודי (מערות קרלה)]
* [https://www.photodharma.net/India/Satdhara-Stupas/Satdhara-Stupas.htm צילומי פוטודרמה]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הודו: מבני דת